Ceny podsedákov sa rôznia, záleží od vybraného modelu aj od obchodu, v ktorom sa rozhodnete nákup realizovať. Lacný podsedák zoženiete za sumu menej než 10 eur, avšak rátajte s tým, že takýto model vášmu dieťaťu neposkytne dostatok komfortu. Preto je vhodný najmä na krátke cesty. Ak chcete pohodlný podsedák, vyberajte z tých, ktoré majú anatomické tvarovanie i polstrované lakťové opierky. Takéto podsedáky sa pohybujú v cenovej kategórii od približných 25 do 55 eur.\r